

ประกาศองค์การบริหารส่วนตำบลเขาปู่

เรื่อง การยื่นแบบแสดงรายการเพื่อชำระเงินค่าภาษีโรงเรือนและที่ดิน ภาษีป้าย

และภาษีบำรุงท้องที่ ประจำปี พ.ศ. ๒๕๕๙

--------------------

**ภาษีโรงเรือนและที่ดิน**

 เจ้าของโรงเรือนและสิ่งปลูกสร้างอย่างอื่นที่ตั้งอยู่ในเขตองค์การบริหารส่วนตำบลเขาปู่

มีหน้าที่ต้องเสียภาษีโรงเรือนและที่ดิน ต้องยื่นแบบแสดงรายการเสียภาษีโรงเรือนและที่ดิน (ภ.ร.ด.๒) ประจำปี

พ.ศ.๒๕๕๗ **ภายในวันที่ ๒๘ กุมภาพันธ์ ๒๕๕๙ และชำระภาษีภายใน ๓๐ วัน** นับตั้งแต่วันที่ได้รับแจ้งการประเมิน ผู้ใดละเมิดต้องระวางโทษ ตามมาตรา ๔๖,๔๗ และ ๔๘ แห่งพระราชบัญญัติภาษีโรงเรือนและที่ดิน

พ.ศ.๒๔๗๕ แก้ไขเพิ่มเติมฉบับที่ ๕ พ.ศ.๒๕๔๓

**ภาษีป้าย**

 เจ้าของป้ายหรือผู้ใดที่ครอบครองป้ายที่ตั้งอยู่ในเขตองค์การบริหารส่วนตำบลเขาปู่ มีหน้าที่ต้องยื่นแบบแสดงรายการเพื่อเสียภาษีป้าย (ภ.ป.๑) **ภายในวันที่ ๓๐ มีนาคม ๒๕๕๙ และชำระภาษีภายใน ๑๕ วัน** นับแต่วันที่ได้รับแจ้ง ผู้ใดละเมิดหรือจงใจหลีกเลี่ยงการเสียภาษีป้าย ต้องระวางโทษ ตามมาตรา ๓๔,๓๕,๓๖,๓๗ และ ๓๘ แห่งพระราชบัญญัติภาษีป้าย พ.ศ.๒๕๑๐ แก้ไขเพิ่มเติม ฉบับที่ ๒ พ.ศ.๒๕๓๔

**ภาษีบำรุงท้องที่**

 เจ้าของที่ดินที่มีที่ดินตั้งอยู่ในเขตองค์การบริหารส่วนตำบลเขาปู่ ต้องชำระภาษีบำรุงท้องที่ **ภายในวันที่ ๓๐ เมษายน** ๒๕๕๙ ผู้ใดละเมิดหรือจงใจหลีกเลี่ยงการเสียภาษีบำรุงท้องที่ ต้องระวางโทษตามมาตรา ๕๓,๕๔,๕๕,๕๖,๕๗, และ ๕๘ แห่งพระราชบัญญัติภาษีบำรุงท้องที่ พ.ศ.๒๕๐๘ แก้ไขเพิ่มเติม ฉบับที่ ๓ พ.ศ. ๒๕๔๓

 การยื่นแบบแสดงรายการเพื่อเสียภาษีดังกล่าวข้างต้น ติดต่อขอทราบรายละเอียด ขอรับแบบพิมพ์และชำระภาษีได้ที่ งานจัดเก็บรายได้ ส่วนการคลัง องค์การบริหารส่วนตำบลเขาปู่ ในวันและเวลาราชการ

 จึงประกาศมาเพื่อทราบโดยทั่วกัน

 ประกาศ ณ วันที่ ๒๖ เดือน ธันวาคม พ.ศ.๒๕๕๙

 ( ลงชื่อ )

 ( นายฉลอง คงใหม่ )

 นายกองค์การบริหารส่วนตำบลเขาปู่